Diari Oficial de la Generalitat Valenciana


Sumari del DOGV 3933, del 06-02-2001 (2001/514)

RESOLUCIO de 19 de gener de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura i Educació) i l'Excel·lentíssima Diputació Provincial d'Alacant, per a la modificació de l'autorització del centre de la seua titularitat «Llar Provincial Excel·lentíssima Diputació» de Santa Faç–Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3933

Data del DOGV
:   06-02-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/514


Data del document
:   06-02-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * administració local
    * cooperació administrativa
    * centre d'ensenyament
    * ensenyament públic

RESOLUCIO de 19 de gener de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura i Educació) i l'Excel·lentíssima Diputació Provincial d'Alacant, per a la modificació de l'autorització del centre de la seua titularitat «Llar Provincial Excel·lentíssima Diputació» de Santa Faç'Alacant. [2001/X514]
  
Subscrit, després de la tramitació prèvia reglamentària, entre la Generalitat Valenciana (Conselleria de Cultura i Educació) i l'Excel·lentíssima Diputació Provincial d'Alacant, el 4 de desembre de 2000, un Conveni per a la modificació de l'autorització del centre de la seua titularitat «Llar Provincial Excel·lentíssima Diputació» de Santa Faç'Alacant, i en compliment del que estableix la clàusula novena del Conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0008/2001, i que figura com a annex d'aquesta resolució.
  
València, 19 de gener de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni entre la Generalitat Valenciana (Conselleria de Cultura i Educació) i l'excel·lentíssima Diputació Provincial d'Alacant per a la modificació de l'autorització del centre de la seua titularitat ?Llar Provincial Excel·lentíssima Diputació- de Santa Faç'Alacant.
  
València, 4 de desembre de 2000
  
Reunits
  
D'una part, el senyor Manuel Tarancón Fandos, conseller de Cultura i Educació, en nom i representació de la Generalitat Valenciana, en virtut de l'acord adoptat pel Govern Valencià el dia 18 de juliol de 2000.
  
I de l'altra, el senyor Julio de España Moya, president de la Diputació Provincial d'Alacant, facultat per a este acte per acord del ple del dia 6 d'abril de 2000.
  
Manifesten
  
1. El centre ?Llar Provincial Excel·lentíssima Diputació- de Santa Faç'Alacant, de titularitat de la Diputació Provincial d'Alacant, número de codi 44892836, situat en la partida Orgègia (Finca Hondonada) de Santa Faç, va obtindre per Ordre del Ministeri d'Educació i Ciència, de 16 de juny de 1983 (BOE de 20 d'agost) la classificació definitiva com a centre d'Educació General Bàsica per a 8 unitats i 320 llocs escolars de capacitat.
  
2. Si bé en la disposició addicional segona, punt 2 de la Llei Orgànica 8/1985, de 3 de juliol, Reguladora del Dret a l'Educació establix que la creació de centres docents públics, els titulars dels quals siguen les corporacions locals, es realitzarà per conveni entre l'administració educativa competent i les corporacions, el present centre va ser creat/autoritzat abans de la promulgació de dita llei. Atenent això, es considera procedent modificar la seua autorització per mitjà de conveni.
  
3. La Diputació Provincial d'Alacant va acordar sol·licitar la modificació de l'autorització del centre, suprimint els ensenyaments d'EGB/EP, i autorització per a impartir els ensenyaments corresponents als dos cicles de Educació Infantil, dins del marc educatiu de la Llei Orgànica 1/1990, de 3 d'octubre, d'Ordenació General del Sistema Educatiu.
  
4. El Servei de Gestió i Supervisió de Projectes i Construccions ha emés informe favorable a allò sol·licitat, ja que s'ajusta al que es disposa en el Reial Decret 1.004/1991, de 14 de juny, pel qual s'establixen els requisits mínims dels centres que impartixen ensenyaments de règim general no universitaris.
  
5. L' 11 de març de 1999, la Direcció General de Centres Docents va dictar resolució per la qual s'aprovava la proposta d'instal·lacions i ús educatiu dels espais reflectits en els plans presentats pel centre ?Llar Provincial Excel·lentíssima Diputació- de Santa Faç'Alacant en l'expedient d'autorització per a impartir l'Educació Infantil. En dita resolució es preveu expressament que l'autorització definitiva del nivell d'Educació Infantil, segons la proposta d'instal·lacions que per mitjà de dita resolució s'aprova, implicarà l'extinció de la classificació definitiva que el centre va obtindre per a 8 unitats d'EGB/EP per utilització de les instal·lacions per al nivell d'Educació Infantil sol·licitat.
  
6. De la instrucció de l'expedient, concretament de l'informe de la Inspecció Educativa, es desprén que el centre disposa del personal que té la titulació adequada per a la impartició de l'Educació Infantil.
  
7. La consideració legal de l'Escola Infantil de la Llar Provincial com a centre educatiu públic implica una total incidència de criteris i objectius bàsic entre l'administració educativa de la Comunitat Valenciana i la Diputació Provincial. Això no ha de comportat, però, negligir la finalitat assistencial que se superposa a l'estrictament educativa que l'escola, com a centre educatiu, perseguix, ateses les característiques socioeconòmiques del col·lectiu destinari del servici.
  
Per això, en virtut de les competències que atorga el Reial Decret 2.093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana, en matèria d'educació, i la Llei 7/1985, de 2 d'abril, Reguladora de las Bases de Règim Local, la Conselleria de Cultura i Educació i la Diputació Provincial d'Alacant, acorden subscriure el present conveni atenent les següents,
  
Clàusules
  
Primera
  
Es modifica l'autorització del següent centre docent de titularitat de l'Excel·lentíssima Diputació Provincial d'Alacant, per a impartir els ensenyaments que s'indiquen i en els termes que s'especifiquen:
  
Centre: Llar Provincial Excel·lentíssima Diputació.
  
Adreça: partida Orgègia (Finca Hondonada)
  
Localitat: Santa Faç
  
Província: Alacant
  
Codi: 42086587
  
Ensenyaments: Educació Infantil de primer i segon cicle.
  
Capacitat màxima:
  
- 4 unitats d'Educació Infantil, 1r cicle, amb 66 llocs escolars, distribuïts en:
  
\* 2 unitats per a xiquets 1-2 anys, amb 26 llocs escolars.
  
\* 2 unitats per a xiquets 2-3 anys amb 40 llocs escolars.
  
- 6 unitats d'Educació Infantil, 2n ciclo, amb 137 llocs escolars, distribuïts en:
  
\* 2 unitats per a xiquets 3-4 anys amb 45 llocs escolars.
  
\* 2 unitats per a xiquets 4-5 anys amb 46 llocs escolars.
  
\* 2 unitats per a xiquets 5-6 anys amb 46 llocs escolars.
  
Atenent els ensenyaments que s'autoritzen i conforme a l'article 2 del Reial Decret 1.004/1991, de 14 de juny, el centre tindrà d'ara endavant, com a denominació genèrica, la d'Escola d'Educació Infantil de 1r. i 2n cicle?, alhora que s'estingeix la classificació definitiva que va obtindre com a centre d'EGB/EP.
  
Segona
  
Esta Escola impartirà el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 19/1992, de 17 de febrer (DOGV de 19 de febrer).
  
Tercera
  
Correspon al titular de l'Escola d'Educació Infantil la dotació pressupostària necessària per a les despeses derivades del personal docent i no docent, així com del funcionament del citat centre, independentment de la possibilitat de concórrer a totes les convocatòries públiques que realitze la Conselleria de Cultura i Educació per a la concessió de subvencions o ajudes econòmiques als centres d'Educació Infantil.
  
Quarta
  
L'Escola d'Educació Infantil se sotmetrà a l'autoritat de la Conselleria de Cultura i Educació i de la Inspecció Educativa en els termes previstos en el títol IV de la Llei Orgànica 9/1995, de 20 de novembre, que regula les funcions de la Inspecció Educativa, i la resta de normativa de desenrotllament autonòmic que poguera dictar-se sobre la dita matèria.
  
No obstant això, la doble finalitat assistencial i educativa que la Diputació perseguix amb l'Escola Infantil de la Llar exigix, com a objectiu primordial, donar cabuda a criteris de restricció que primen la situació de precarietat economicosocial.
  
Quinta
  
El titular de l'Escola es compromet a:
  
a) Complir el que s'establix sobre òrgans de govern dels centres públics, en el títol segon de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents.
  
b) Complir els requisits establits en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de règim general.
  
c) Seguir les directrius acadèmiques de l'administració Educativa per als centres dependents de la Conselleria de Cultura i Educació, així com a presentar cada curs acadèmic una programació general anual en què consten les dades acadèmiques i administratives del centre.
  
Així mateix, haurà de notificar a la Conselleria de Cultura i Educació els canvis de professorat que puguen produir-se i adjuntar a esta notificació els documents que justifiquen el compliment de la titulació exigida del nou professorat.
  
d) La custòdia d'expedients d'alumnes i tots els documents de caràcter acadèmic i administratiu que es generen.
  
Sexta
  
El present conveni entrarà en vigor el mateix dia de la seua firma. No obstant això, els seus efectes s'entendran referits a l'inici del curs acadèmic 2000/2001.
  
Sèptima
  
Qualsevol modificació que es produïsca en els ensenyaments, instal·lacions i la resta de requisits mínims que, segons el Reial Decret 1.004/1991, de 14 de juny, ha de reunir el centre, serà notificada a l'administració educativa, la qual instruirà el corresponent expedient que es tramitarà per similitud conforme al procediment regulat en el títol IV del Reial Decret 332/1992, de 3 d'abril. Finalitzarà la seua aprovació per ordre del conseller de Cultura i Educació.
  
Octava
  
El present conveni tindrà una duració indefinida i es podrà extingir, no obstant això, per qualsevol de les causes següents:
  
a. Per mutu acord de les parts.
  
b. Per incompliment de les obligacions assumides per la Diputació.
  
c. Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.
  
d. Per canvi de titularitat del centre o cessament de les activitats.
  
Esta extinció esdevindrà efectiva a partir del final del curs escolar en què se'n produïsca la causa.
  
En els supòsits previstos en els punts b. I d. l'extinció requerirà la comunicació prèvia de la Conselleria al titular de l'escola.
  
Novena
  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat Valenciana, i serà publicat en el Diari Oficial de la Generalitat Valenciana.
  
Com a prova de conformitat i perquè en quede constància, firmen les dos parts el present conveni al lloc i en la data consignats anteriorment.
  
El conseller de Cultura i Educació,
  
MANUEL TARANCÓN FANDOS
  
El president de la Diputació Provincial d'Alacant,